
Sunnet pri nošenju prstena


* 
* 
* 
* 
* 
* 
* 

 
Propisi pri nošenju prstena na ruci ?

Priredio: ***[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")***, prof.fikha


Alija r.a., kaže: „Poslanik s.a.w.s., mi je zabranio da nosim prsten na ovom i ovom prstu“ – pokazavši na srednji prst i kažiprst. (Sahihu Muslim, br.2095.)


Imam el-Nevevi rhm., kaže: „Muslimani su složni na tome da je muškarcu sunnet da nosi prsten na malom prstu (hinsar), a što se tiče žene – njoj je dozvoljeno da nosi prstenje na svim prstima. Kaže se da je mudrost nošenja prstena na malome prstu ta što je prsten na njemu najudaljeniji od onoga što se dohvaća rukom jer je na taj način s kraja ruke, i ne smeta samoj ruci pri radu, što nije slučaj sa ostalim prstima. Muškarcu je ***[mekruh](https://pitajucene.com/search/mekruh/questions/ "Pretraži pitanja o mekruhu")*** nositi prsten na srednjem prstu i na kažiprstu shodno ovom hadisu, i u pitanju je „mekruh tenzih“. Što se tiče lijeve ili desne ruke imamo sahih hadisa koji nam govore o dozvoljenosti nošenja prstena i na jednoj i na drugoj ruci… tako da su fakihi-pravnici, složni na tome da je dozvoljeno nositi prstenje i na desnoj i na lijevoj ruci, i da ni jedna od ruku nije mekruh za nošenje prstena. Oni se razilaze samo u tome na kojoj ruci je ljepše nositi prsten. Jedan broj selefa je nosio prsten na desnoj ruci, dok je drugi broj selefa nosio prsten na lijevoj ruci. Imam Malik je smatrao ljepšim lijevu ruku za nošenje prstena, dok mu se desna ruka nije sviđala. U našem mezhebu postoje dva vedžha-mišljenja, ispravnije je da je desna ruka vrijednija, jer je prsten ukras a desna ruka je časnija i preča ukrasa i počasti nego li lijeva.“ (Pogledaj: Šerhul-Nevevi ‘ala Muslim, 14/71.)


————-  

Preuzeto sa stranice <https://minber.ba/category/fikh/>


